Állomások tisztaságának követelményei

Állomások és megállóhelyek esetén a megkívánt tisztaság általános jellemzője az, hogy a vizsgált elem mentes legyen zavaró szennyeződéstől, valamint az érintkezési felület ne tartalmazzon rászáradt foltokat, szemetet. 
Az egyes állomásokon és megállóhelyeken található elemeket a következő esetekben nevezzük tisztának:

· Ablakok kívülről-belül: nincs kilátást zavaró szennyeződés.

· Padló: nincsenek ragadó foltok, eldobált szemét, a padló elszennyeződése - figyelembe véve az állomásépület műszaki állagát - nem haladja meg az igénybevételből adódó, és az időjárás okozta szokásos mértéket.

· Ülések és padok: nincsenek ragadó/elszínező foltok (kivétel csak az esztétikai folt, amely nem hagy nyomot, nem rongálja az utas ruházatát), nincs egyéb hátrahagyott szemét; a pad, ülés elszennyeződése - figyelembe véve a pad, ülés műszaki állagát – nem haladja meg az igénybevételből adódó, és az időjárás okozta szokásos mértéket.

· Szeméttárolók: maximum színültig van tele, nincsenek rajta ragadó/elszínező szennyeződésfoltok (kivétel csak az esztétikai folt, amely nem hagy nyomot, nem rongálja az utas ruházatát).

· Falak, oszlopok: nincsenek ragadó/elszínező szennyeződésfoltok (kivétel, csak az esztétikai folt, amely nem hagy nyomot, nem rongálja az utas ruházatát), a látható szennyeződés mértéke - figyelembe véve az állomás épület műszaki állagát - nem haladja meg az igénybevételnek és az időjárásnak megfelelő szokásos mértéket.

· Mennyezet: a látható szennyeződés mértéke nem haladja meg az igénybevételnek megfelelő szokásos mértéket figyelembe véve az állomás épület műszaki állagát. 

· Lámpák: a lámpabúra nem tartalmaz a fényáteresztő képességet jelentősen (megvilágítási határértékhez mérten) befolyásoló szennyeződést.

· WC: a WC-kagyló, mosdókagyló, padló, falak elszennyeződése - figyelembe véve az állomás épület műszaki állagát – nem haladja meg az igénybevételből adódó és az időjárás okozta szokásos mértéket. A mellékhelyiségek WC papírral fel vannak töltve. WC-nek csak a vízöblítéses angol WC tekintendő.

· Peron: nincsenek ragadó foltok, eldobált szemét, gyomnövények, hó-, jég- és csúszásmentes.

· Peronnal érintkező vágányzat: nincs eldobált szemét, gyomnövények.
· Utasforgalomra megnyitott közlekedési út: Szolgáltató kezelésében levő utasforgalmi útvonalakon nincsenek ragadó foltok, eldobott szemét, hó-, jég- és csúszásmentes.
· Jelek, feliratok, óra: nincs a láthatóságot/olvashatóságot befolyásoló szennyeződés.

· Ajtók és kilincsek: ajtó esetén nincsenek ragadó/elszínező szennyeződésfoltok (kivétel csak az esztétikai folt, amely nem hagy nyomot, nem rongálja az utas ruházatát), a látható szennyeződés mértéke nem haladja meg az igénybevétel és az időjárásnak megfelelő szokásos mértéket, a kilincs nem tartalmaz látható vagy tapintással érzékelhető szennyeződést, figyelembe véve az állomás épület műszaki állagát.

